CELEX: 62008TN0378
Language: el
Date: 2008-09-10 00:00:00
Title: Υπόθεση T-378/08: Προσφυγή που ασκήθηκε στις 10 Σεπτεμβρίου 2008 — Πορτογαλία κατά Επιτροπής

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/51
            
         Προσφυγή που ασκήθηκε στις 10 Σεπτεμβρίου 2008 — Πορτογαλία κατά Επιτροπής
   (Υπόθεση T-378/08)
   (2008/C 285/91)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Πορτογαλική Δημοκρατία (εκπρόσωποι: L. Inez Fernandes και J. de Oliveira)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Κυρίως, να αναγνωρίσει ότι η εκκαθαριστική πράξη του Γενικού Διευθυντή της ΓΔ Εσωτερικής αγοράς και υπηρεσιών, την οποία διαβίβασε με την επιστολή MARKT/C2/PMS/bmg D(2008) 13692, της 15 Ιουλίου 2008, επιγραφόμενη «αίτηση πληρωμής της οφειλομένης από την Πορτογαλική Δημοκρατία χρηματικής ποινής σε εκτέλεση της αποφάσεως C-70/06, Επιτροπή κατά Πορτογαλικής Δημοκρατίας», είναι ανίσχυρη.
            
         
               —
            
            
               Επικουρικώς, να αναγνωρίσει ότι η πράξη αυτή είναι ανίσχυρη, κατά το μέτρο που τα αποτελέσματά της εκτείνονται πέραν της 29ης Ιανουαρίου 2008·
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα ή, σε περίπτωση που το Πρωτοδικείο μειώσει το ύψος της χρηματικής ποινής, να υποχρεώσει κάθε διάδικο να φέρει τα δικά του δικαστικά έξοδα.
            
         Λόγοι ακυρώσεως και κύρια επιχειρήματα
   Η Πορτογαλική Δημοκρατία ισχυρίζεται ότι εξετέλεσε πλήρως τις αποφάσεις του Δικαστηρίου μέσω του νόμου 67/2007, ο οποίος ρητώς κατάργησε το Decreto-Lei 48051.
   Η Πορτογαλική Δημοκρατία ισχυρίζεται ότι ο Γενικός Διευθυντής της ΓΔ Εσωτερικής αγοράς και υπηρεσιών ήταν αναρμόδιος προς έκδοση της προσβαλλόμενης πράξης, η οποία προσβάλλει τα δικαιώματα άμυνας της Πορτογαλικής Δημοκρατίας, είναι αναιτιολόγητη και πάσχει παράβαση ουσιώδους τύπου.